### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 9. oktober 2019 har vedtaget Magistratens foranstående indstilling af 23. september 2019.

Endelig vedtagelse af forslag til Lokalplan 1096, Boligområde ved [adresse], [adresse] og tillæg nr. 37 til Kommuneplan 2017.

### Resumé

Lokalplanforslaget gælder for et område beliggende langs [adresse] i [adresse]. Lokalplanområdet er afgrænset af parcelhus bebyggelse mod vest, fredskov og boldbaner mod syd og markareal mod nord og øst.

Agnete Holst sker på baggrund af en privat bygherres ønske om at muliggøre boliger, opført som tæt lav bebyggelse. Lokalplanforslaget indeholder ikke almene boliger, pga. lokalplanområdets placering og bebyggelsens begrænsede omfang.

Lokalplanområdet er beliggende ved den nordlige udkant af [adresse], og udgøres af del af matrikel nr. 2z og matrikel nr. 2a. Med lokalplanen vil lokalplanområdet overgå til byzone. Lokalplan nr. 629 for [adresse] ophæves for den del, der vedrører lokalplanområdet.

Lokalplanområdet er ca. 11.200 m2, der foreslås bebyggelse på op til 4.480 m2, hvilket vil muliggøre 38 boliger i to etager.

Lokalplanforslaget ledsages af forslag til kommuneplantillæg nr. 37, da bebyggelsesprocenten hæves fra 30% til 40%. Lokalplanen medvirker til at realisere Kommuneplan 2017, ved at afrunde eksisterende by og muliggøre boligbebyggelse i et ubebygget kommuneplanlagt boligområde.

Lokalplanen indeholder forslag til udbygningsaftale, for udvidelse og udjævning af [adresse] samt etablering af fortov langs lokalplanområdet.

Forslag til lokalplan 1096 og forslag til kommuneplantillæg 37 har været fremlagt offentligt fra den 11. april til den 6. juni 2019. Der er modtaget to høringssvar til forslagene, der omhandler miljømæssige bekymringer samt generelle gener ved byudvikling. Teknik og Miljø indstiller, at høringssvarene ikke giver anledning til ændringer i lokalplanforslaget.

### Indstilling

At 1) forslag til lokalplan nr. 1096 godkendes til vedtages endeligt,

At 2) forslag til Tillæg nr. 37 til Kommuneplan 2017 godkendes til vedtages endeligt,

At 3) forslag til udbygningsaftale godkendes til vedtages endeligt,

At 4) den eksisterende lokalplan 629, ophæves for det område, der omfatter lokalplan 1096.

At 5) indsigelser og bemærkninger fremkommet under den offentlige høring besvares som angivet i bilag.

### Sagens forløb

19-09-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 23-09-2019 Magistraten
Fremsendes til [adresse] med bemærkning, at Magistraten i mødet den 23. september 2019 anbefaler, at byrådet tiltræder Magistratsafdelingen for Teknik og Miljøs indstilling af 9. september 2019.
 09-10-2019 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 9. oktober 2019 har vedtaget Magistratens foranstående indstilling af 23. september 2019.